cyanic-selkie/wikianc huggingface dataset:
Torquato Tasso
Liv
Torquato Tassos far var aktiv i politikken, og på grunn av politiske omstendigheter ble familien tvunget til å forlate Sorrento. Torquato vokste opp i Napoli, der han ble innskrevet i jesuittenes skole. Han begynte å studere jus ved universitetet i Bologna, men avbrøt studiene for å ofre seg for skrivingen. I 1565 ble han hoffpoet og kronikør for huset Este i Ferrara.
Gjennom store deler av livet var Tasso plaget av psykisk sykdom, som blant annet ga seg utslag i forfølgelsesvanvidd. Han ble innkalt til Kurien for å forklare seg etter et særdeles kraftig følelsesutbrudd, men hans beskytter, hertugen av Ferrara, forstod at det dreide seg om mental sykdom. Kurien viste derfor Tasso forståelse, og betalte for hans hospitalisering. De siste årene førte han et omflakkende liv, og i hele sju år var han innlagt på hospital på grunn av voldsom atferd. Kurien løslot ham fra sin varetekt etter inntrengende bønn fra hans nærmeste venner, men bedre var han ikke blitt. I 1595 ble han kalt til Roma for å motta en pris av pave Clemens VIII for sin diktekunst, men døde 25. april 1595, fattig og nedbrutt, dagen før han fikk motta laurbærkransen.
Tassos gravmonument står i kirken Sant'Onofrio på Janiculum i Roma. I det tilstøtende klosteret ligger rommet der han døde. Dette er nå omgjort til museum. På Gianicolo-høyden ligger fremdeles yndlingsmålet for hans spaserturer: I en veisving, i restene etter et romersk amfiteater, der munkene ofte mediterte under et gammelt eiketre, finner man ennå en gammel trestamme som kalles "Tassos eik". Helgenen Filippo Neri skal også ha søkt sjelefred her.
Verk
Tassos første viktige verk var hyrdedramaet Amita, som han skrev til en fest ved hoffet i 1580. Hans mest berømte verk er imidlertid eposet La Gerusalemme liberata (Det befridde Jerusalem) fra 1581, som han skrev etter omfattende studier av eldre krøniker. Selv om Det befridde Jerusalem har et visst historisk preg, må handlingen oppfattes som ren fiksjon. Som en gest til oppdragsgiveren har han latt stamfaren til huset Este, Rinaldo d’Este, være eposets helt, og det kryr av overnaturlige og fantastiske tildragelser.
I 1587 skrev Tasso tragedien Torrismondo om prinsesse Alvida av Norge, som tvangsgiftes med goterkongen Torrismondo når hun heller ville giftet seg med barndomsvennen kong Germondo av Sverige!
Kings of Metal
Kings of Metal er det sjette studioalbumet til det amerikanske heavy metal-bandet Manowar.
Albumet ble sluppet i 1988 og er det siste albumet med originalgitarist Ross «The Boss» Friedman. Han ble erstattet av David Shankle på turneen. Albumet ble spilt inn på nytt 2014 og gitt ut under tittelen Kings Of Metal MMXIV.
Sporliste
Alle sangene er skrevet av Joey DeMaio, bortsett fra «Kings of Metal» og «Hail and Kill» som er skrevet av Ross the Boss/Joey DeMaio
Diyorbek Urozboev
Diyorbek Urozboev (født 17. august 1993) er en usbekisk judoka.
Han representerte Usbekistan under Sommer-OL 2016 i Rio de Janeiro, der han tok bronse i 60 kg.
Naro-Fominsk
Naro-Fominsk (russisk: На́ро-Фоми́нск) er en by i Moskva oblast i Russland. Den ligger 70 km sørvest for Moskva, ved elva Nara. Moskva – Kiev-banen passerer gjennom byen. Innbyggertall: 70 475 (folketelling 2002).
Bosetningen ble først nevnt i krøniker i 1339, mens den var under Ivan Kalitas styre. Den nåværende byen Naro-Fominsk ble grunnlagt som en bymessig bosetning som følge av sammenslåingen av landsbyene Fominskoje og Malaja Nara i 1925. Bystatus ble innvilget i 1926. Byen ble sterkt ødelagt under andre verdenskrig, etter at de tyske] styrkene ødela 687 bygninger og en tekstilfabrikk.
Troupes de marine
Troupes de Marine er en del av den franske hæren som er beregnet på eksterne operasjoner. De het opprinnelig troupes coloniale (fransk: kolonitropper), ble opprettet i 1622, og var ment for bruk i de franske koloniene. De rekrutterte både i Frankrike og koloniene og ble administrert av marinedepartementet.
På sitt største i 1940 besto Troupes de Marine av ni divisjoner og flere demi-brigader som befestet Maginot-linjen. Navnet ble endret på 1960-tallet for å unngå imperialistiske hentydninger, og fra 1958 har Troupes de Marine – på tross av navnet – tilhørt den franske hæren.
Symbolet for styrkene er et anker som bæres på uniformen. I Frankrike er de kjent som marsouins (niser) og marineskyttere som bigors.
Styrkene består av: Dagens regimenter:
Igor Zajtsev
Igor Grigorjevitsj Zajtsev (Игорь Григорьевич Зайцев; født 1961) er en russisk regissør, skuespiller og manusforfatter.
Statsuniversitetet i Moskva
Statsuniversitetet i Moskva (Московский государственный университет имени М. В. Ломоносова («Moskva statsuniversitet M. V. Lomonosov»), ofte forkortet МГУ, MGU) er Russlands største universitet og et av de eldste.
Beskrivelse
Universitetes fulle navn viser til «MV Lomonosov»; det er grunnleggerens navn, vitenskapsmannen Mikhail Vasiljevitsj Lomonosov (1711-1765).
Universitetet ble etablert i 1755 og ligger i hovedsak innenfor Moskvas bygrenser. Det består av 30 fakulteter, 13 vitenskapelige institutter, over 40 000 studenter, 7 000 doktorgradsstudenter, 4 000 lærere og 5 000 forskere. Elleve ansatte ved universitetet har mottatt nobelpriser.
Eva Arndt-Riise
Eva Johanne Arndt-Riise (1919–1993) var en dansk svømmer som deltok i de olympiske leker 1936 i Berlin og 1948 i London.
Arndt-Riise vant en olympisk sølvmedalje i svømming under OL 1948 i London. Hun var med på det danske laget som kom på andreplass på 4 × 100 meter fri bak USA. De andre på laget var Karen Harup, Greta Andersen og Fritze Carstensen.
Hild (valkyrje)
Hild (Hildur) er en av valkyrjene i den norrøne mytologien. I diktet Grimnesmål i Den eldre Edda er Hild nevnt blant de 13 valkyrjene som bærer øl til einherjene i Valhall:
Verset siteres også i Snorre Sturlasons yngre Edda i den første delen, Gylvaginning og i Håvamål.
Ayumi Ogasawara
Ayumi Ogasawara (født 25. november 1978 i Kitami) er en japansk curlingspiller. Hun er skip på Japans curlinglandslag.
Gry
Gry er et kvinnenavn, først kjent i 1897. Betyr daggry, morgengry, og har 27. januar som navnedag.
Utbredelse
Tabellen nedenfor gir en detaljert oversikt over populariteten til fornavnet Gry i noen av de landene hvor statistikk er tilgjengelig.
Navnet hadde sitt siste toppår i Norge rundt 1970, da 0,72 prosent av barna fikk navnet.
Slaget ved Różan
Slaget ved Różan, også kalt forsvaret av Różan-brohodet, fant sted fra 4. til 6. september 1939 under den tyske invasjon av Polen, på markene foran byen Różan ved elven Narew. Rn lityen polsk garnison for tre fort fra første verdenskrig (betående av to infanteribataljoner) forsvarte med fremgang broholdet mot en hel tysk stridsvognsdivisjon en hel dag og natt. Men som følge av en misforståelde av øverkommanderendes ordre ble de polske styrker trukket tilbake til den andre siden av elven, og deretter ytterligere mot øst den 6. september.
Giuseppe Tucci
Giuseppe Tucci (født 5. juni 1894 i Macerata i Italia, død 5. april 1984 i San Polo dei Cavalieri nær Roma) var en italiensk forsker som først og fremst er kjent som tibetolog. Som orientalist spente hans interesser enda videre, og han kan også betegnes som indolog. Han var svært språkmektig, og foruten å beherske en rekke europeiske språk kunne han også sanskrit, bengali og tibetansk. Han var også ekspert på buddhisme.
Han virket som professor ved det romerske universitet «La Sapienza» til sin død, men hadde også perioder som professor i Napoli og ved asiatiske universiteter.
Tucci var en av Italias viktigste orientalister på sin tid. Hans forskningsinteresser strakk seg fra iransk religion til kinesisk filosofi.
Fra 1955 og fremover organiserte han en rekke banebrytende arkeologiske utgravninger, blant annet i Swatdalen i dagens Pakistan, Ghazni i Afghanistan, Persepolis i Iran, og i Himalaya. Mange av funngjenstandene befinner seg i Museo Nazionale d'Arte Orientale i Roma.
Torbjørn Bratt
Torbjørn Olavssøn Bratt (ca. 1502-1548) var en norsk adelsmann som ble den første biskop over Trondhjem stift etter reformasjonen i 1537. Han besatt bispesetet fra 1546-1548.
Svensk mesterskap i friidrett 2017
Svensk mesterskap i friidrett 2017 ble arrangert fra 25. til 28. august 2017, i Helsingborg. Arrangør var IFK Helsingborg.
Melissa Schanche
Melissa Schanche (født 1989) er en norsk vektløfter fra Drøbak som representerer Spydeberg Atletene.
Hun vant fem NM-gull, to NM-sølv og tre NM-bronse i perioden 2017–2023. Hun er datter av tidligere rallycrosskjører Martin Schanche.
In Plenty and In Time of Need
«In Plenty and In Time of Need» er Barbados' nasjonalsang, innført i 1966. Den er komponert av C. Van Roland Edwards, omarrangert av Prince Cave og har tekst forfattet av Irving Burgie.
M*A*S*H sesong 11
Episodene fra sesong 11 (1982–1983) av TV-serien M*A*S*H
Eksterne lenker
List of M*A*S*H episodes
Wen Xiu
Sammen med keiseren og keiserinne Wan Rong forlot Wen Xiu Den forbudte by i 1924 og flyttet til Zhanghaven i Tianjin. Hun bad om og fikk innvilget skilsmisse i 1931, og giftet seg ikke på nytt.
Etter skilsmissen fratok keiseren henne etter påtrykk fra sine hoffmenn alle keiserlige titler.
I 2004 gav etterkommerne av det keiserlige hus posthume navn til keiseren, hans to hustruer og to av hans tre konkubiner. Den tredje var nettopp Wen Xiu. Hun var etter deres mening blitt tilbakeført til den borgerlige stand i om med sin skilsmisse.
Wonderland
Wonderland AS (grunnlagt 1969 på Åndalsnes) er en norsk senge- og madrassprodusent som markedsfører sine produkter under merkevaren Wonderland.
thumb|Fabrikken ligger på Øran Vest, på industriområdet en ser, men like til høyre for dette bildet. Bedriften har hovedkontor på Åndalsnes i Møre og Romsdal, hvor også produksjon foregår. I 2013 gikk de endelig i pluss, og har i juni 2014 akkurat 101 ansatte, hvorav 5 jobber i utenlandet. De hadde også fillialer i Sverige, Danmark, Finland og Benelux.
1969: Samarbeid mellom møbelfabrikker. Skumplastmadrass
Den ble startet som Westnofa Industrier AS i 1969 som et samarbeid mellom syv møbelfabrikker på Nordvestlandet. Hensikten var å sikre stabil produksjon og forsyning av skumplast, som ble en viktigere og viktigere råvare i møbelindustrien på 1960- og 1970-tallet. Etter kort tid begynte Westnofa å eksperimentere med produksjon av skum-madrasser. Westnofas første madrass het «Welun 007» og var bygd opp for å gi maksimal gjennomstrømning av luft for å motvirke klamhet, noe som ble pekt på som et typisk problem med mange av datidens madrasser.
1973: Stokke blir hovedeier. Fjærmadrass
En av de syv opprinnelige var møbelprodusenten Stokke (selskap), som gradvis tok over og i 1973 stod som hovedeier. I 1977 lanserte Westnofa sin første fjærmadrass, «Welun 008». Fjærene ble støpt fast i skumplastmattene med flytende skum, og dette var en konstruksjonteknikk Westnofa fikk Europa-patent på. Frem til 1980 hadde madrassene blitt markedsført under Westnofa-navnet.
1980: Wonderland som merkenavn
1. mai 1980 fikk Westnofas madrasser offisielt merkenavnet Wonderland. Mot slutten av 1990-tallet var Wonderland etablert med salgskontorer og salgsrepresentanter i hele Skandinavia. Stokke AS etablerte Wonderland som et frittstående, men 100% eiet datterselskap. I 2004 overtok Foinco 80% eierandel av Wonderland. De resterende 20% var eid av sentrale personer og ledelsen i Wonderland. I 2006 ble Wonderland AS kjøpt opp av Ferd Private Equity Fund, som nå heter Herkules Private Equity Fund og kontrolleres av Herkules Capital. Wonderland ble en del av Herkules’ European House of Beds AS.
2015: Over til lokalt eierskap
Jon Daniel Nesje (født 1964) etterfulgte i 2011 som adm.dir. og var glad da han året etter solgte Wonderland (som da hadde 89 ansatte) til Interstil Holding, som nettopp hadde kjøpt Hjellegjerde og Hødnebø. Med dekknavnet Luramyr Invest (eid av Høiland-familien), gikk de så konken i 2014. Den norske Bank (DNB) gikk så inn som eier. I mars 2015 kunne Åndalsnes Avis melde at alle aksjene var eid av lokale folk. Største aksjonær i 2016 er Iswh II AS som eies av leder i Rauma kompetanse, Jørn Nes (født 1957), med nevnte Nesje som daglig leder.
Produkter
Wonderland markedsfører kontinentalsenger, rammesenger, regulerbare senger, skumplastmadrasser, overmadrasser og barnemadrasser samt diverse modeller spesialtilpasset offshore industri, hoteller og kontraktsmarked. Wonderland selger også gavler, nattbord, puter og sengepaller.
Produksjonssted
Wonderlands senger og madrasser produseres på Åndalsnes i Rauma i Møre og Romsdal. Her holder også bedriftens administrasjon til. Måndalen trevare som har beliggenhet i Måndalen ikke langt unna Åndalsnes er en lokal underleverandør som leverer trerammer til sengeproduksjonen.
1951
1951 (MCMLI) i den gregorianske kalenderen var et år uten skuddag som begynte på en mandag. Det etterfulgte 1950 og ble etterfulgt av 1952.
Barrikade
En barrikade (av fransk barrique, «tønne») er ting som blir satt sammen for å hindre trafikk, verne noe mot angrep eller isolere et område. Ordet blir i dag særlig assosiert med provisoriske festninger ved gateslagsmål mellom politi eller andre representanter for ordensmakten og sivile. Ordet brukes også i uttrykk som at noen «står på barrikadene», men også om provisoriske barrierer til å styre trafikken med.
Carl Barks Samlede Verk
Carl Barks Samlede Verk er en serie luksusbøker fra Egmonts nordeuropeiske avdelinger i Norge, Danmark, Sverige og Tyskland samt tilsvarende utgaver fra Disneys finske og spanske lisenshavere.
Serien samler alle Carl Barks' tegneserier og forsider skrevet og/eller tegnet for Disney, omkring 500 historier på omkring 6500 sider, foruten 1500 sider artikler om Barks' kunstnerkarriere, skrevet av Geoffrey Blum. Serien selges kun i abonnement og i begrenset antall.
Isabel Ingram
Isabel Myrtle Ingram, gift Mayer (født 7. mars 1902 i Beijing i Kina, død 1988 i Arlington County i Virginia i USA), amerikaner, var privatlærer for keiserinne Wan Rong, som var gift med Kinas siste keiser, Puyi.
Carl Barks Samlede Verk
Serien består av 30 bøker samlet i ti kassetter. I Norge fortsetter serien med Barks' annet arbeid enn Disney-tegneserier (vitsetegninger, ikke-Disney-tegneserier, tegnefilmskisser og malerier) samlet i 4 tilsvarende bøker sammen med to oversiktsbøker om Barks' arbeider.
Isabel Ingram
Liv og virke
Isabel Ingram var datter av den amerikanske kongregasjonalistiske misjonær og lege James Henry Ingram (1858–1934) og Myrtle Belle (Prough) Ingram, hans andre kone. Hun ble privatlærer for Wan Rong, Kinas siste keiserinne, og bodde da inne i Den forbudte by. Wan Rong var keiser Pu Yis første kone; de hadde giftet seg mot slutten av desember 1922.
Nederland under Vinter-OL 1968
Nederland i Vinter-OL 1968. Ni sportsutøvere, fire menn og fem kvinner, fra Nederland deltok i hurtigløp på skøyter i Vinter-OL 1968 i Grenoble i Frankrike. Nederland kom på niendeplass med tre gull-, tre sølv-, og tre bronsemedaljer. Skøyteløperen Stien Kaiser var Nederlands flaggbærer under åpningsseremonien.
Isabel Ingram
Liv og virke
Isabel Ingram var nettopp uteksaminert fra Wellesley College i Wellesley i Massachusetts i 1922, og var samme år returnert til Kina, og begynte straks med sin undervisning av den blivende keiserinnen. Hun og keiserens privatlærer, skotten Reginald Johnston, var de eneste vestlige til stede ved bryllupet et par dager før jul. Hun gav keiserinnen undervisning i engelsk og i vestlig skikk og bruk.
Niccolò Zucchi
Niccolò Zucchi eller Nicolaus Zucchius (født 6. desember 1586 i Parma i Italia, død 21. mai 1670 i Roma) var en italiensk astronom og fysiker.
Isabel Ingram
Liv og virke
I 1927 reiste hun fra Kina, og giftet seg senere med oberst William Mayer og bosatte seg i Maryland.
Niccolò Zucchi
Zucchi var sammen med sin medbror i jesuittordenen pater Daniello Bartoli antagelig først ute med å observere ringene rundt planeten Jupiter (17. mai 1630), og Zucchi rapporterte om flekker på Mars i 1640.
Mats Tangestuen
Mats Tangestuen (født 25. september 1975) er en norsk historiker og faglig leder ved Jødisk Museum i Oslo. I 2018 deltok han i debatten rundt Marte Michelets bok Hva visste hjemmefronten?, der han var svært kritisk til Michelets fremstilling. Høsten 2020 gav han ut, sammen med Elise Barring Berggren og Bjarte Bruland, boken Rapport frå ein gjennomgang av Hva visste hjemmefronten?, der forfatterne kom med kritikk av Michelets bok, og fremholdt at feilen i den var «så mange og så alvorlige» at de måtte imøtegås i bokform.
I 2023 redigerte Tangestuen boken «Krigen, Holocaust og hjemmefronten», der han i et brev opprinnelig skrevet til Gyldendal Norsk Forlag anfører at en rekke feil i Michelets fortsatt ikke var rettet opp.
Carl Barks Samlede Verk
Den spanske utgaven skiller seg fra de nordeuropeiske ved å være i mindre format, ved ikke å inneholde Blums artikler og ved at den selges enkeltvis uten begrensninger.
Mats Tangestuen
Han har forsket på de norske jødenes flukt til Sverige under den annen verdenskrig.
Carl Barks Samlede Verk
Utgaver
Danmark: Carl Barks' Samlede Værker, 1800 nummererte eksemplarer
Finland: Carl Barksin kootut, 3200 nummererte eksemplarer
Norge: Carl Barks Samlede Verk, 2500 nummererte eksemplarer
Sverige: Carl Barks Samlade Verk, 2000 nummererte eksemplarer
Spania: Biblioteca Carl Barks
Tours
Tours er hovedstad i det franske departementet Indre-et-Loire i regionen Centre-Val de Loire og ligger i den nedre delen av elven Loire, mellom Orléans og atlanterhavskysten sentralt i Frankrike. Touraine, området rundt Tours er et kjent vindistrikt, og området er også kjent for den lokale franske dialekten og det kjente slaget ved Tours i 732.
Historie
Navnet på byen kommer fra den antikke galliske stammen som ble kalt Turones. I romertiden ble kalt byen kalt Turonensis eller Caesarodunum. Det moderne navnet Tours er det samme som det franske ordet for «tårn». På midten av 200-tallet ble Gaitanus sendt fra Roma for å organisere et lite, kristent samfunn. Martin av Tours var biskop i Tours mot slutten av 300-tallet, og graven hans ble en viktig pilegrimssted, og kirken Saint-Martin ble en av de store romanske pilegrimskirkene som Saturnin i Toulouse og Santiago de Compostela og de mektige biskopene i Tours, som Gregor av Tours, var personer som de merovingiske kongene regnet med.
Flere konsilet ble holdt i Tours, blant annet i 461, 567 and 755.
Karl Martell klarte å slå en islamsk hær ved byen i 732 og slaget ved Poitiers og Tours er regnet som vendepunktet for de vestlige kristne i kampen mot muslimske erobringene i Europa. Touraine var en provins på den tiden de karolingiske herskerne (751 til 987). Vikingane plyndret byen i 853 og 903. I 1044 kom byen inn under hertugene i Anjou. Under styret til Filip II ble Livre Tournois (Tours-pund) vedtatt som internasjonal valuta i Frankrike.
På 1500- og 1600-tallet hadde Tours en større befolkning av hugenotter, og mange av disse var med på å starte den store silkeindustrien. Da ediktet i Nantes ble avskaffet i 1685, ble tusenvis av protestanter massakrert. Hugenottene flyktet fra landet, og den en gang så blomstrende silkeindustrien i Tours forsvant for alltid. Enkelte hugenotter slo seg ned i Irland, hvor deres vevekunnskaper var med på å etablere de store irske linfabrikkene.
Fra 7. oktober 1870 til 6. februar 1871 var Tours provinshovedstad for Le Gouvernement de la Défense Nationale under den fransk-prøyssiske krig. Léon Gambetta valgte Tours som reservehovedstad, siden Paris på denne tida var beleiret av den prøyssiske hæren.
Under første verdenskrig var Tours forholdsvis nær frontlinjen og ble garnisonsby. Andre verdenskrig forårsaket betydelig skade i byen, særlig på grunn av tysk bombing med påfølgende ukontrollerte brann i midtbyen i 1940.
New Zealand under Vinter-OL 1968
New Zealand under Vinter-OL 1968. Seks sportsutøvere, fire menn og to kvinner, fra New Zealand deltok i en sport, alpint, under Vinter-OL 1968 i Grenoble i Frankrike. New Zealand, som deltok for tredje gang i et vinter-OL, vant ikke noen medaljer. Beste plassering var en 30.-plass i slalåm for damer.
Carol Lewis
Carol LeGrant Lewis (født 8. august 1963 i Birmingham, Alabama) er en tidligere amerikansk lengdehopper. Karrierens høydepunkt er bronsemedaljen fra VM 1983 i Helsingfors. Hun er søster til friidrettslegenden Carl Lewis. I et stevne i Zürich 21. august 1985 forbedret hun den amerikanske rekorden to ganger. Det lengste hoppet på 7.04 m ble slått av Jackie Joyner-Kersee først to år senere.
Annet
Etter at hun la opp som aktiv utøver har Lewis jobbet som kommentator for NBC Sports, blant annet under OL i Atlanta i 1996, OL i Sydney i 2000 og OL i 2008 i Beijing. Lewis har også konkurrert i Bobsleigh.
Beloved Isle Cayman
«Beloved Isle Cayman» er uoffisiell nasjonalsang i det britiske oversjøiske territoriet Caymanøyene. God save the Queen er offisiell nasjonalhymne. «Beloved Isle Cayman» ble til i 1930, med tekst og tone av Leila Ross-Shier. Den ble offisielt innført i 1993.
Nocera Inferiore
Nocera Inferiore er en by i provinsen Salerno i Italia, ca. 38 km sørøst for Napoli. 46 582 innbyggere per 2013.
Thalay Sagar
Thalay Sagar er et fjell i Gangotri-massivet i den vestlige delen av fjellkjeden Garhwal Himalaya, i indisk Himalaya. Fjellet er 6904 moh., og ble førstebesteget i 1979 av en britisk-amerikansk ekspedisjon. Fjellet er et ettertraktet mål for klatrere på grunn av den vedvarende brattheten på alle sider.
Thalay Sagar ble første gang besteget av nordmenn i 1983. Hans Christian Doseth, Frode Guldal og Håvard Nesheim besteg toppen sammen med to polske klatrere, vie en ny rute opp fjellets nordøstlige side.
Den syriske frigjøringshær
Den syriske frigjøringshær er den viktigste væpnede motstandsgruppen som kjemper mot de syriske regjeringsstyrkene i Idlib-guvernementet under opprøret i Syria i 2011-2012. Hæren består for det meste av væpnede syriske sivile, og ikke av deserterte soldater. Hærens viktigste mål har vært å utvise regjeringsstyrkene fra Idlib.
Et av hærens problemer er at det har vært vanskeligere og vanskeligere å skaffe seg våpen og ammunisjon, og dette har minsket dens mulighet til å angripe syriske regjeringsstyrker.
Gruppen har også vært svært kritiske til den frie syriske armé, og har hevdet at det er den syriske frigjøringshæren, og ikke den bedre utrustede frie syriske arméen, som står bak mesteparten av kampene i Idlib. En av koordinatorene til frigjøringshæren sa at den frie syriske arméen var en fasade med det mål å gi inntrykk av at regimemotstanderne har en kommandostruktur, og la til at dens leder Riyaḍ al-Asʿad blir kontrollert av Tyrkia.
№ 23 Squadron RAF
№ 23 Squadron RAF er en skvadron i Royal Air Force (RAF), først opprettet 1. september 1915 som del av Royal Flying Corps, med Royal Aircraft Factory B.E.2.
Skvadronen har siden 2021 ansvar for romoperasjoner, herunder satellitter, underlagt UK Space Command. Avdelingsmottoet er Semper Aggressus.
Brent Bookwalter
Brent Bookwalter (født 16. februar 1984) er en amerikansk landeveissyklist. I 2006 ble han amerikansk U23-mester i temporitt.
Han la opp etter 20201-sesongen.
Agonum afrum
Agonum afrum er en av billene i delgruppen (underfamilien) markløpere (Harpalinae) i familiegruppen løpebiller. Systematikken følger Carabidae of the World.
Utbredelse
Agonum afrum finnes i nesten hele Europa. Finnes ikke i Norge, men er registrert fra Sverige.
Utseende
Agonum afrum er mellom 8-9,5 mm lang. Kroppen er ensfarget, i matt svart farget. Dekkvingenes riller er tydelige særlig bak ved spissen og mer diffuse foran. Rillenes mellomrom er noe opphøyde. Dekkvingene tredje rille-mellomrom (fra midten / sømmen) har tre børstepunkt, små fordypninger med ett stivt oppstående hår. Brystskjoldet er smalere enn skuldrene (frampartiet av dekkvingene) og har avrundede bakhjørner. Antennene er mørke, svarte, men de første leddene (rotleddene) er lysere brun-svart. Det fjerde ledd med fine korte hår og noen lange børster i spissen. Det tredje leddet er bart (nakent), uten de korte tilliggende hårene. (Krever forstørrelse for å se). Beina er ikke ensfarget, men har mørkere parti. Bakfotens første ledd (tars) er klart lengre enn sporen i spissen av leggen (tibia).
Levevis
Agonum afrum lever både på tørre og fuktige lokaliteter, ofte uten vegetasjon. Vanligvis langs innsjøer og vassdrag.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Agonum nigrum
Agonum nigrum er en av billene i delgruppen (underfamilien) markløpere (Harpalinae) i familiegruppen løpebiller. Systematikken følger Carabidae of the World.
Utbredelse
Agonum nigrum finnes i Europa, Nord-Afrika og Asia. Finnes ikke i Norge.
Utseende
Agonum nigrum er mellom 7-9 mm lang. Den er mørk, nesten svart og har en metallisk glans. Dekkvingene tredje rille-mellomrom (fra midten / sømmen) har vanligvis tre børstepunkt (stive hårbørster). Antennenes fjerde ledd med fine korte hår, hos noen arter også på det tredje leddet, og noen lange børster i spissen. (Krever forstørrelse for å se). Brystskjoldet er smalere enn skuldrene (frampartiet av dekkvingene). Bakfotens første ledd (tars) er klart lengre enn sporen i spissen av leggen (tibia).
Levevis
Agonum nigrum lever på fuktige enger, langs vassdrag. Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Trond Høgtun
Trond Høgtun (født 1974) er en norsk tidligere vektløfter fra Bergen som representerte IL Milo.
Han vant fire NM-gull, ett NM-sølv og en NM-bronse i perioden 1993–1999.
Barry St. Leger
St. Leger ble døpt 1. mai 1733 i County Kildare i Irland. Han var sønnen til sir John St. Leger og Lavina Pennefather, ble utdannet ved Eton College og University of Cambridge.
Han sluttet seg til British Army i april 1756 og tjenestegjorde som fenrik i 28. infanteri. Han kjempet under kommando av general Abercrombie i Canada i 1758 under beleiringen av Louisbourg på Cape Breton Island og under Wolfe i 1759 i beleiringen av Quebec. Han ble oppnevnt til brigadermajor i juli 1760 og tjenestegjorde som stabsoffiser under felttoget mot Montréal som ble ledet av James Murray. 16. september 1762 ble St. Leger forfremmet til major.
Mens han var oberstløytnant i 34. infanteri i 1777, ble han valgt til å lede den vestlige offensiven som dannet en gren i Saratogafelttoget. John Burgoyne gjorde ham til midlertidig brigadegeneral for dette oppdraget slik at han hadde høyere grad enn offiserene i militsen som deltok. Han rykket frem med sine styrker til Fort Stanwix, men fant det godt beskyttet og satte i gang en beleiring. Han slo tilbake den amerikanske militsens forsøk på å bryte beleiringen ved å overfalle Nicholas Herkimers styrke i slaget ved Oriskany i 1777. Da ryktene om en unnsetningsstyrke under Benedict Arnold nådde ham, var han tvunget til å trekke seg tilbake til Canada.
Cristian Molinaro
Cristian Molinaro (født 30. juli 1983) er en italiensk fotballeder og tidligere fotballspiller som er teknisk direktør for FBC Unione Venezia.
Fredrik Kessiakoff
Fredrik Carl Wilhelm Kessiakoff (født 17. mai 1980) er en svensk, tidlige profesjonell, syklist.
Calgary Flames
Calgary Flames er et av Canadas syv NHL-lag i ishockey. Laget holder til i den tidligere OL-byen Calgary i provinsen Alberta og spiller sine hjemmekamper i Scotiabank Saddledome. Hovedrivalen til Flames er Edmonton Oilers og oppgjør dem imellom refereres gjerne til som the Battle of Alberta.
Fredrik Kessiakoff
Han var opprinnelig terrengsyklist, og vant bronsemedalje i VM i 2006. Kessiakoff valgte før 2009-sesongen å satse på landeveissykling i Fuji-Servetto. I 2010 syklet han for Garmin-Transitions, mens han avsluttet karrieren i Astana.
Vattenfall Cyclassics 2014
Vattenfall Cyclassics 2014 var den 19. utgaven av sykkelrittet Vattenfall Cyclassics. Rittet gikk over 245,9 km den 24. august 2014, og ble kjørt i området rundt Hamburg i Tyskland.
Lag
I tillegg til de 18 WorldTourlagene fikk ett UCI ProContinental-lag delta:
Calgary Flames
Organisasjonen eier også juniorlaget Calgary Hitmen som spiller i WHL, og som også holder hus i Pengrowth Saddledome.
Før 2009/10-sesongen flyttet Flames sitt farmerlag i AHL fra Quad City til Abbotsford i Britisk Columbia. Dette laget skiftet da navn fra Quad City Flames til Abbotsford Heat. Før 2014/15-sesongen flyttet laget videre til Glens Falls, New York og skiftet navn til Adirondack Flames. Før 2015/16-sesongen flytter farmerlaget videre til Stockton i California og skifter navn til Stockton Heat.
Maskot
Maskoten til Calgary Flames heter Harvey the Hound og var den første maskoten i NHL da han begynte å opptre på kamper i 1983. Harvey, som vanligvis spilles av en person i et hundekostyme, går rundt i Saddledome og forsøker å oppildne publikum til å støtte laget. Maskoten er kjent for blant annet å skyte ut Flames t-skjorter med en slags luftpistol, balansere på pleksi-glasset som omgir banen samt å dirigere publikum i sang ved hjelp av skilt. Harvey er allikevel kanskje mest kjent for en episode i 2003 da treneren til Edmonton Oilers, Craig MacTavish, tok tak i Harveys tøy-tunge og rev den av etter at maskoten hadde plaget spillerne som satt på benken til Edmonton. Episoden forårsaket mange morsomme artikler i aviser i hele Nord-Amerika og førte til at mange andre maskoter dukket opp på All-Star kampen i 2003 med tungene sine hengende ut.
Veruju!
Veruju! (originaltittel: Верую!) er en russisk film fra 2009, regissert av Lidija Bobrova.
Filmen forteller historien om en ikke-religiøs alkoholisert mann, som har begitt seg ut på en vei for åndelig gjenfødelse.
Flekket paddehodeagam
Flekket paddehodeagam er en paddehodeagam. Nominatunderarten P. guttatus guttatus er utbredt fra områdene nordvest for Det kaspiske hav østover til det østlige Kasakhstan, og sørover til Turkmenistan. I det østligste Kasakhstan ved Balkhasjsjøen lever underarten P. guttatus kushakewitschi.
Noen populasjoner som tidligere ble regnet til P. guttatus regnes nå som egen arter. Dette gjelder P. acutirostris, P. frontalis, P. moltschanowi og P. salenskyi.
Tretjernmyra naturreservat
Formålet med fredningen er å bevare en mindre nedbørsmyr med konsentrisk oppbygging.
Anvendt matematikk
Anvendt matematikk er en gren av matematikken hvor en bruker matematikk og metoder fra matematikken for å studere problemer fra andre fagfelt. Dette er problemstillinger som hele tiden har bragt matematikken fremover, for eksempel var det utfordringer innen mekanikk og astronomi som gjorde at Newton og Leibnitz skapte integral- og differensialteorien. Anvendt matematikk fikk en voldsom vekst da datamaskinen kom, problemstillinger som før ikke kunne løses direkte med tradisjonell matematikk kan nå approksimeres med rå regnekraft.
Ulike typer anvendt matematikk
Tradisjonelt sett har anvendt matematikk bestått av tre hovedområder:
Mange statistikere mener at statistikk er en egen disiplin som ikke hører inn under matematikken, men i praksis blir ofte begge emnene undervist ved samme institutt. Matematikk for ingeniørfagene og matematisk fysikk beskriver fysiske prosesser, og slik sett er dette nærmest umulig å skille fra teoretisk fysikk. Ved amerikanske universiteter har ofte klassisk mekanikk blitt undervist ved institutt for anvendt matematikk, og ikke sammen med fysikk.
I dag brukes begrepet anvendt matematikk i mye videre forstand. Mange matematikere skiller mellom anvendt matematikk (som et område innenfor matematikken) med de faktiske anvendelsene av matematikken på problemer fra virkeligheten, men vitenskapsmenn som bruker matematikk i arbeidet skiller vanligvis ikke mellom dette.
Forsknings- og anvendelsesområder
Anvendt matematikk brukes i forskning og industrivirksomhet på en rekke ulike områder. Eksempler på slike områder er:
Studier i anvendt matematikk kan kvalifisere for en rekke ulike jobber, og i Norge er noen aktuelle arbeidsgivere:
Sala Palmer-Walker
Sala Palmer-Walker (engelsk: Diana Palmer) er en fiktiv person fra Lee Falks tegneserie Fantomet (The Phantom), det nåværende Fantomets (det tjueførste) kone, og Kit og Heloises mor. Sala jobber til daglig i FNs hovedkontor i New York. Hun er også tidligere olympisk mester i stup.
Figuren heter originalt Diana til fornavn, men fikk navnet sitt endret på norsk på grunn av en misforståelse hos den første norske oversetteren.
Halden Atletklubb
Halden Atletklubb ble stiftet 4. mars 1911 som Halden Brydeklub. Haldor Kristiansen var klubbens første formann.
Boksing
Boksing ble først tatt opp på programmet i 1919 og klubben skiftet da navnet til Halden Atletklubb. Frem til 1937 erobret klubben 33 kretsmesterskap. Forgrunnsfigurer var Karl August Pettersen, Oskar Andersen og Kjell Andersen. Karl August Pettersen tok bronse i NM 1928 og i NM 1929 i mellomvekt.
Bokseinteressen i klubben avtok og bokserne startet egen forening, Halden Bokseklubb, etter 1937.
Paddehodeagamer
Paddehodeagamer er en gruppe agamer som lever i tørre strøk fra Den arabiske halvøy og Tyrkia til Kina. Det er over 40 arter, hvorav tre arter går inn i Europa i halvørkenen nord og vest for Det kaspiske hav.
Hodet hos paddehodeagamene er uvanlig kort og butt, derav navnet. De fleste artene er forholdsvis små, og eter stort sett bare insekter. Gruppen finnes først og fremst i ørkener, særlig i områder med sand. De har et lite stykke hud mellom tærne, som hjelper dem å grave i sanden. Når de føler seg truet, vil de kunne grave seg ned og forsvinne i stor fart.
Ut av havet
Ut av havet -en kjærlighetserklæring er et album av norske musikere hovedsakelig fra Kristiansund, og er nettopp en kjærlighetserklæring til Kristiansund. Hele albumet er på Kristiansund-dialekt.
Laura Spelman Rockefeller
Laura Celestia Spelman Rockefeller (født 9. september 1839, død 12. mars 1915), kjent som Cettie, var en amerikansk filantrop og navnegiver til Spelman College, stiftet for å utdanne svarte kvinner i sør. Hun var også gift med John D. Rockefeller, grunnleggeren av Standard Oil. Sammen skapte de Rockefeller-dynastiet.
Operation Touchstone
Operation Touchstone var en serie på 14 amerikanske prøvesprengninger av atomvåpen, utført ved Nevada Test Site i 1987 og 1988. Denne operasjonen var etterfølgeren til Operation Musketeer og forgjengeren til Operation Cornerstone.
Antonio Moro
Antonio Moro (død 1575) var en nederlandsk kunstner som blant annet malte portrett av tidligere fyrste Vilhelm av Oranien.
Han var født i Utrecht, Nederland en tid mellom 1516 og 1520
Mjøskastellet
Mjøskastellet er et tidligere kastell som nå ligger i ruiner på øya Steinsholmen i Mjøsa like sør for tettstedet Moelv i Ringsaker kommune. Kastellet ble anlagt av Håkon IV Håkonsson og blir nevnt i kilder for første gang gjennom et pavebrev fra år 1234 og i Håkon Håkonssons saga fra 1260-tallet.
Historie
Kildematerialet til Mjøskastellet er noe begrenset, men det er nevnt med navn i både i siste kapittel av Håkon Håkonssons saga samt i et pavebrev fra 1234, da vedrørende en eiendomstvist mellom Håkon Håkonsson og Hamarbiskopen Paul. I pavebrevet blir borgen omtalt som nylig oppført, noe som gjør at årstallet 1234 regnes som det nærmeste man kommer en sikker datering av anlegget.
Mjøskastellets strategiske beliggenhet på en holme/øy ved den smale nordenden av Mjøsa tyder på at borgen hadde som funksjon å kunne kontrollere trafikk mellom nord og sør på innsjøen i sammenheng med de daværende konfliktene som utspilte seg mellom opprørere på indre Østlandet og kongemakten under ledelse av Håkon Håkonsson og Skule Bårdsson. I kombinasjon med kongemaktens øvrige forsvarsanlegg (som for eksempel med Valdisholm i Glomma) tyder mye på at kastellet hadde en markant posisjon i forsvarssystemet.
I den relativt fredelige perioden som fulgte etter borgerkrigstiden fikk Mjøskastellet mindre betydning, noe som dokumenteres gjennom Magnus Lagabøtes hirdskrå hvor det ble skrevet at Mjossar kastalla ble benyttet som statsfengsel. Det finnes for øvrig ingen dokumenterte kilder som gir et klart bilde av når kastellet gikk ut av bruk, men av Gerhard Schønings reisebeskrivelser fra 1775 ble det skrevet at kastellet lå i ruiner.
Fontainebleau Miami Beach
Fontainebleau Miami Beach (også kjent som Fontainebleau Hotel) er et hotell i Miami Beach, USA. Det ble tegnet av arkitekten Morris Lapidus. Hotellet på tolv etasjer og som hadde 554 gjesterom åpnet 20. desember 1954.
Mjøskastellet
Nyere tid
Kastellet har siden Schønings besøk blitt arkeologisk tildels undersøkt og dokumentert av Peter Blix i 1897 og siden av Gerhard Fischer i 1928, der Fischer konkluderte med at Blix' oppmålinger kun var å regne som foreløpige. Etter dette har det kun blitt utført mindre tiltak gjennom reparasjoner, sikring og bevaring både på 1930-tallet, i 1952 og i 1983.
Fontainebleau Miami Beach
Fontainebleau besto opprinnelig av en bygning, Chateau Tower. I 1962 sto Versailles Tower ferdig nord for Chateau Tower. I 2005 sto Trésor Tower ferdig. I 2006 ble deler av hotellet stengt i forbindelse med en omfattende omgjøring, utvidelse og modernisering. Arbeidet var ferdig i november 2008 hvor også Sorrento Tower var ferdig.
Fontainebleau Miami Beach hotel består idag av fire bygninger, som til sammen har 1504 hotellrom. Disse hotellrommene fordeler seg slik: Chateau 539, Versailles 307, Trésor 402 og Sorrento 256.
Mjøskastellet
Nyere tid
Ruinen har ikke gjennomgått helhetlige arkeologiske undersøkelser og har heller ikke blitt forsøkt gjenoppbygget. Riksantikvaren gikk i 2003 sammen med Hedmarksmuseet og Hedmark fylkeskommune inn for å lage en skjøtselplan med tanke på å bevare ruinene i best mulig stand for ettertiden.
Konstruksjon
Kastellets konstruksjon har gjennom enkle arkeologiske undersøkelser vist seg å ligge i et rektangulært plan på 18 x 20 meter (360 m²) noe som gjorde kastellet til den største tårnbygningen fra middelalderen i Norge. Tårnets størrelse tyder på at kastellet var av en europeisk type med engelsk og skotsk inspirasjon. Murene av lokal kalkstein var rundt tre meter tykke, og tårnet var sannsynligvis derfor på minimum fem etasjer eller over ti meter høyt. Den inneholdt bolig, kapell, hall, fengsel og ulike forsvar i én og samme bygning.
Kosjetsjka
Kosjetsjka (originaltittel: Кошечка) er en russisk film fra 2009, regissert av Grigorij Konstantinopolskij.
Handling
Filmen forteller om fem forskjellige mennesker: en baby, en tenåring, en vellykket forretningsmann, en forfatter, og en eldre ballerina.
Hver person er hver dag på jakt etter å oppnå suksess, og personlig lykke.
Mjøskastellet
Konstruksjon
Hovedinngangen skal ha vært på østmuren, og hugget stein fra både hjørner og vinduer gir indikasjoner på at kastellet har hatt et markant eksteriør. Det eksisterer i dag to kjellervinduer hver på henholdsvis østveggen og sørveggen som fortsatt er synlige. Det finnes også rester av murverk på holmen, noe som indikerer at det fantes et ringmuranlegg tvers over Steinsholmen. Ved lav vannstand i Mjøsa kan man også skimte vesentlige rester av en 120 meter lang steinklopp som forbandt Steinsholmen og tårnet med fastlandet, og som trolig var en del av forsvarsverket til Mjøskastellet.
MS «Hardangerfjord» (1959)
MS «Hardangerfjord», senere «Firda», er et motorskip bygget i 1959. Skipet gikk i rutefart med gods og passasjerer for Hardanger Sunnhordlandske Dampskipsselskap (HSD) frem til 1982, og så for Fylkesbaatane i Sogn og Fjordane til 1989.
Skipet ble noe bygget om vinteren 2006 i Rijeka i Kroatia og gitt navnet «Darli». Det har gått i cruiserute i Adriaterhavet fra 2006. I 2013 har skipet blitt observert i Kasakhstan hvor det skal bli brukt som hotellskip for oljenæringen.
Skipet byttet senere navn, og heter i dag «Dicle». I mai 2019 ble skipet lagt ut for salg.
Michael Rosbash
Rosbash er professor ved Brandeis University.
Nobelpris
Sammen med Jeffrey C. Hall og Michael W. Young fikk Rosbash medisinprisen i 2017 for forskning på gener som styrer den biologiske klokken hos bananfluer. Han og Hall viste at period-genens aktivitet følger en 24-timerssyklus.
Hløkk
Hløkk, Løkk (norrønt: Hløkk) er en av valkyrjene i den norrøne mytologien. I diktet Grimnesmål i Den eldre Edda er Hløkk nevnt blant de 13 valkyrjene som bærer øl til einherjene i Valhall:
Verset siteres også i Snorre Sturlasons yngre Edda i den første delen, Gylvaginning.
Fritze Carstensen
Fritze Wulff Carstensen (18. juli 1925 i Aarhus, død 5. august 2005) var en dansk svømmer som deltok i de olympiske leker 1948 i London.
Carstensen vant en olympisk sølvmedalje i svømming under OL 1948 i London. Hun var med på det danske laget som kom på andreplass på 4 x 100 meter fri bak USA. De andre på laget var Karen Harup, Greta Andersen og Eva Arndt-Riise.
Geleyn Evertsen
Geleyn Evertsen (født 22. januar 1655 i Vlissingen, død 25. juli 1721 i Middelburg) var en nederlandsk admiral som levde i det 17. århundre.
Geleyn var admiral-løytnant Cornelis Evertsen den gamles åttende og yngste sønn, bror til admiral Cornelis Evertsen den yngste (som ble kalt Keesje den Duvel (norsk djevelen Kees) fordi han var bråsint) og nevø av viseadmiral Cornelis Evertsen den unge (sønn av admiral-løytnant Johan Evertsen). Geleyn var den trettende av slekten som tjente Nederlandene på sjøen. Han beskrives som en pen mann, åpenhjertig og vam mot sine offiserer utenfor tjeneste, men ellers streng og nøyaktig. Han hadde et jevnt humør, var gavmild mot sine underoffiserer, konverserte gjerne med sine likemenn og ærbødig og trofast i forhold til sine foresatte. Da han døde etterlot han seg ikke noe annet hos dem som hadde kjent ham enn et godt navn og et godt minne.
Mellom 1688 og 1695 kjempet han sammen med engelskmennene mot Ludvig XIV av Frankrikes hurtig voksende flåte. I 1690 deltok han under admiral Philips van Almondes i hans aksjon da den kombinerte spanske og nederlandske flåten skulle bringe den spanske kongens brud Anna, datter av Pfalz' kurfyrste, til Spania. Takket være uvær, motvind og andre omstendigheter forlot ikke flåten Torbay før midten av mars. Videre deltok han i kapringen av Cork og Kinsdale. Under slaget ved La Hougue i 1692 da 15 av den franske flåtens skip gikk tapt ble hans innsats lagt merke til. Fra 1693-'97 seilte han i Nordsjøen, Middelhavet, på Schelde og i konvoitjeneste til Spania. 17. april 1695 ble han forfremmet til viseadmiral. I 1700 deltok han i det engelske bombardementet av København før han gikk over til å kommandere en blokadeflåte i striden mot kaperne fra Dunkerque frem til 1703.
Etter 1703 reiste han ikke ut på flere tokt for den nederlandske flåten, Vilhelm III hadde befalt at en felles flåte alltid skulle kommanderes av en engelskmann selv om han var av lavere rang enn en nederlandsk. Så lenge Vilhelm III levde ble dette akseptert, men etter hans død nektet de høyere offiserene å la seg fornedre på denne måten og var det kun offiserer av lavere rang som reiste ut.
22. juni 1707 etterfulgte Evertsen sin avdøde bror Cornelis som admiral-løytnant. Geleyn Evertsen hadde da han døde barnløs i 1721 vært gift to ganger, og han etterlot seg 200 000 gylden. I arven er medregnet landstedet Zeerust og et hus i Middelburg.
Kålvekster
Kålvekster De vanlige matnyttige kålvekster (Brassicaceae L.) som blir dyrket her i landet i dag er hodekål, blomkål, brokkoli, rosenkål, kinakål, savoikål, grønnkål, kålrot og nepe. De fleste kålvekster er toårige vekster, som utvikler den matnyttige delen det første året og blomstrer det andre året. Unntatt er blomkål og brokkoli som er ettårige og hvor den matnyttige delen er blomsten.
Den matnyttige delen hos kålvekstene en oppsvulmet endeknopp hos hodekål, sideknopper ved bladfeste hos rosenkål, blad hos grønnkål, blomsterstand hos blomkål og brokkoli, oppsvulmet stengelhals hos knutekål, og oppsvulmet rothals hos kålrot og nepe. Kålvekstene trives best i et kjølig klima, og er spesielt viktige grønnsakslag i den tempererte sonen på den nordlige halvkule. I varme land blir kålvekster ofte dyrket i den kalde årstiden FAGINFO nr. 16/1993 fra SFFL: Navn på grønnsaker og krydderplanter.
Baby, Get It On
Baby, Get It On er en sang skrevet av Ike Turner som ble spilt inn og gitt ut på singel med Ike & Tina Turner i 1975. Singelen kom på 9.-plass i Nederland, 14.-plass på dance-lista i USA, 31.-plass på R&B-lista i USA, 53.-plass i Storbritannia og 88.-plass på Pop-lista i USA. Sangen ble også gitt ut på albumet Acid Queen senere samme år.
Soltitter
Soltitter er en paddehodeagam.
Utbredelsen strekker seg fra områdene nordvest for Det kaspiske hav østover til det østlige Kasakhstan, vestlige Xinjiang og nordvestlige Mongolia. Arten finnes sørover til Turkmenistan, Tadsjikistan, Usbekistan, Kirgisistan og nordøstre Iran.
Persisk soltitter (P. persicus) ble tidligere regnet som en underart av soltitter.
Agonum scitulum
Utbredelse
Agonum scitulum finnes i Mellom-Europa. Finnes ikke i Norge.
Utseende
Agonum scitulum er i underkant av 10 mm lang. Dekkvingene tredje rille-mellomrom (fra midten / sømmen) har vanligvis tre børstepunkt (stive hårbørster). Antennenes fjerde ledd med fine korte hår, hos noen arter også på det tredje leddet, og noen lange børster i spissen. (Krever forstørrelse for å se). Brystskjoldet er smalere enn skuldrene (frampartiet av dekkvingene). Bakfotens første ledd (tars) er klart lengre enn sporen i spissen av leggen (tibia).
Levevis
Agonum scitulum tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Scheibler-familiens palass
Scheibler-familiens palass (polsk Pałac Scheiblerów) ligger ved Piotrkowska-gaten 266/268 i Łódź og er den vestligs beliggende palassresidensen i Księży Młyn.
Bygningen ble reist som et klassisistisk mursteinshus i 1844 av fabrikanten Karol Gebhardt etter tegninger av Ludwik Bethier og Stanisław Bieliński. Den ble regnet som den vakreste bygningen ved Piotrkowska-gaten på 1840-tallet. I 1852 ble den kjøpt av trykkeren Leonard Fessler, og rundt 1880 av Karol Scheibler. Beliggenheten til Scheiblers nye residens hadde to fortrinn: den lukket hele bedriftsområdet til fabrikanten fra vestsiden, samtidig som den stod ved byens hovedgate.
Etter Karol Scheiblers død ble bygningen ombygd i neorenessanse i 1891 etter tegninger av Hilary Majewski, og fikk da palasskarakter. Palasset fikk dagens eklektiske form etter to ombygninger i 1894 og 1897 etter tegninger av Franciszek Chełmiński. Det ble da forstørret i nordlig og sørlig retning, og fikk et hjørnetårn dekket av en hjelm.
Émile Cornellie
Émile François Cornellie (1869–1945) var en belgisk seiler som deltok i de olympiske leker 1920 i Antwerpen.